Նատալի Փորտման

Նատալի Փորտման (, ), ամերիկյան դերասանուհի, Հոլիվուդի ամենահայտնի և բարձր վարձատրվող աստղերից մեկը։ Առաջին անգամ նկարահանվել է 1994 թվականին՝ «Լեոն» (Léon) ֆիլմում, որով և սկսվեց նրա կարիերան։

1999 թվականին Նատալին ընդունվել է Հարվարդի համալսարան, որտեղ ուսումնասիրել է հոգեբանություն և ավարտել 2003 թվականին։

2005 թվականին Նատալին առաջադրվեց Օսկարի՝ «լավագույն դերասանուհի» անվանակարգում, բայց հաջողություն չունեցավ։ Նույն տարում նա որպես լավագույն դերասանուհի առաջադրվեց Ոսկե Գլոբուս մրցանակաբաշխությանը, որտեղ հաղթող ճանաչվեց Motion Picture ֆիլմում խաղալու համար։

2008 թվականին եղել է Կաննի կինոփառատոնի ամենաերիտասարդ ժյուրին։ Նույն տարում Նատալին մի փոքրիկ դերակատարում ստացավ «Նյու Յորք, ես քեզ սիրում եմ» ֆիլմում։

2011 թվականին դարձել է «Օսկար» մրցանակի դափնեկիր «Օսկար լավագույն դերասանուհու համար» անվանակարգում՝ «Սև կարապ» ֆիլմում դերի համար։

 Կենսագրություն 
Նատալի Փորթմանը ծնվել է 1981 թվականի հունիսի 9-ին Երուսաղեմում, Ավներ Հերշլագի ու Շելլի Սթիվենսի ընտանիքում։ Նատալիի հայրը անպտղության բուժման ու վերարտադրողական էնդոկրինոլոգիայի մասնագետ էր, Հոֆստրայի բժշկական դպրոցի (Hofstra North Shore — Long Island Jewish School of Medicine at Hofstra University) մանկաբարձության ու գինեկոլոգիայի ամբիոնի պրոֆեսոր։ Նա Երուսաղեմի Հադասայի հրեական համալսարանի բժշկական դպրոցի շրջանավարտ էր։ Նատալի Փորթմանի մայրը եղել է տնային տնտեսուհի, իսկ ներկայումս դստեր գործակալն է։ Դերասանուհու՝ մոր նախնիները հրեաներ էին Ռուսաստանից ու Ավստրո-Հունգարիայից. նրանք գաղթել են ԱՄՆ ու իրենց Էդելշտեյն ազգանունը փոխարինել Սթիվենս ազգանունով։ Հոր նախնիները գալիս են Ռումինիայից ու Լեհաստանից։ Նատալիի հորական պապը, ում ծնողները մահացել էին Օսվենցիմում, տնտեսագիտության պրոֆեսոր էր Իսրայելում, իսկ նրա նախատատը, որն ուներ ռումինական ծագում, Երկրորդ համաշխարհային պատերազմի տարիներին եղել է բրիտանական հետախուզության լրտես։ «Փորթման» բեմական կեղծանունը դերասանուհու մորական տատի՝ Բերնիս Սթիվենսի (Bernice Stevens, ծնվ. 1925, ունի հրեա-ռուսական ծագում) օրիորդական ազգանունն էր։

Փորթմանի ծնողները հանդիպել են Օհայո նահանգի համալսարանի հրեական ուսանողական կենտրոնում, որտեղ նրա մայրը տոմսեր էր վաճառում։ Ավներ Հերշլագը վերադարձել է Իսրայել, այդ ընթացքում նրանք նամակագրական կապ են պահպանել, իսկ մի քանի տարի անց Շելի Սթիվենսը մեկնել է նրա մոտ, և նրանք ամուսնացել են։ Երբ Նատալին երեք տարեկան էր, ընտանիքն Իսրայելից տեղափոխվում է ԱՄՆ, որտեղ աղջկա հայրը կարող էր բարձրացնել իր որոկավորումը։ Սկզբում նրանք ապրում էին Վաշինգտոնում, որտեղ Նատալին հաճախում էր Չարլզ Ի. Սմիթի հրեական ցերեկային դպրոց և սովորում էր խոսել եբրայերեն, սակայն 1988 թվականին նրանք տեղափոխվում են Կոնեկտիկուտ և 1990 թվականին վերջնականապես հաստատվում են Նյու Յորք նահանգում՝ Լոնգ Այլենդում։ Նատալի Փորթմանն ունի երկքաղաքացիություն՝ ԱՄՆ-ի ու Իսրայելի։ Այդ առիթով նա ասել է․

Նատալին չորս տարեկանից զբաղվել է պարով և հանդես եկել տեղի թատերախմբերի հետ։ Դերասանուհին հաճախել է Սողոմոն Շեխտերի հրեական ցերեկային տարրական դպրոց, որ գտնվում էր Նյու Յորք նահանգի Գլեն Կոուվ քաղաքում։ Նա ավարտել է Սիոսետի միջնակարգ դպրոցը։ Միջնակարգ դպրոցում սովորելու տարիներին՝ 1998 թվականին, դերասանուհին դարձել է «Ջրածնի ֆերմենտային արտադրություն» հետազոտական աշխատանքի համահեղինակ (գիտնականներ Յան Հյորլիի ու Ջոնաթան Վուդվարդի հետ միասին). այդ աշխատանքը նրան թույլ տվեց մասնակցել Intel գիտական մրցույթին, որտեղ նա հասավ մինչև կիսաեզրափակիչ։ Փորթմանը նույնիսկ բաց է թողել «Աստղային պատերազմներ. Էպիզոդ I» ֆիլմի պրեմիերան, որպեսզի նախապատրաստվի ավարտական քննություններին։ 2003 թվականի հունիսին Նատալին ավարտեց Հարվարդի համալսարանը` ստանալով հոգեբանության բակալավրի գիտական աստիճան։ «Ես չեմ անհանգստանում, թե ինստիտուտը կխանգարի իմ կարիերային։ Ավելի լավ է` ես լինեմ կրթված, քան թե կինոաստղ», — ասել է նա New York Post-ին տված հարցազրույցում։ Երկու մայրենի լեզուներից (անգլերեն, եբրայերեն) բացի Նատալին ուսումնասիրել է ֆրանսերեն, գերմաներեն, ճապոներեն ու արաբերեն։

 Կարիերա 
 Առաջին դերեր 
Բոլոր արձակուրդները Նատալին անցկացնում էր Stagedoor Manor Performing Arts Camp թատերական ճամբարում։ 10 տարեկանում Նատալին մասնակցել է «Ruthless!» ներկայացման քասթինգին մի աղջկա դերի համար, որ դպրոցական ներկայացման մեջ գլխավոր դեր ստանա։ Նատալին ընտրվեց որպես Լորա Բել Բանդիի փոխարինող։ Երբ Նատալին 11 տարեկան էր, Revlon ընկերության գործակալը նրան առաջարկեց դառնալ մոդել, բայց նա հրաժարվեց, որովհետև ցանկանում էր կենտրոնանալ դերասանության վրա։ Ամսագրերից մեկին տված հարցազրույցում Փորտմանն ասել է․

1994 թվականին Նատալին անցավ Լյուկ Բեսոնի «Լեոն» () ֆիլմի քասթինգը։ Այդ ֆիլմում նա խաղաց իր առաջին գլխավոր դերը՝ մարմնավորելով Մաթիլդա անունով աղջկա, ով ընկերություն էր անում վարձու մարդասպան Լեոնի (Ժան Ռենո) հետ։ Դերն ստանալուց կարճ ժամանակ անց գաղտնիության նպատակով Նատալին վերցրեց «Փորտման» կեղծանունը, սակայն ֆիլմի ռեժիսորական տարբերակի DVD սկավառակի վրա նա նշված է Նատալի Հերշլագ անունով։ Ֆիլմը վարձույթն սկսվեց 1994 թվականի նոյեմբերի 18-ին և ընդհանուր առմամբ արժանացավ դրական արձագանքների։ Այսպիսով, Նատալիի դեբյուտը գեղարվեստական կինոյում տեղի ունեցավ այն ժամանակ, երբ նա դեռ 13 տարեկան էր։

Նույն թվականին Նատալին նկարահանվեց «Զարգացում» հեռուստատեսային կարճամետրաժ ֆիլմում՝ մարմնավորելով Նինային՝ թոքերի քաղցկեղ ունեցող կնոջ՝ Բրիի (Լոուրեն Կոն) դստերը։

 Կարիերայի զարգացում 
մինի|Նատալի Պորտմանի տիկնիկը Նյու Յորքի Շարժական պատկերների թանգարանում
1995 թվականին Փորթմանը նկարահանվում է «Հակամարտություն» ֆիլմում Ալ Պաչինոյի ու Ռոբերտ Դե Նիրոյի. Նա խաղում է Լորեն Գուստաֆսոնի՝ գլխավոր հերոսի որդեգրված աղջկա դերը։ Ֆիլմը ոչ մի մրցանակ չստացավ, սակայն դրական գնահատական ստացավ քննադատներից և կոմերցիոն հաջողություն ունեցավ։

1996 թվականին Նատալիի մասնակցությամբ 3 ֆիլմ թողարկվեց։ Առաջինը «Գեղեցիկ աղջիկներ» մելոդրաման է, որում նա կատարում է Մարտայի դերը։ Ֆիլմը նախկին համադասարանցիների կյանքի ու փոխհարաբերությունների մասին է։ Այնուհետև նա կատարեց Լորա Դենդրիջի դերը Վուդի Ալենի «Բոլորն ասում են, որ ես սիրում եմ քեզ» մյուզիքլում։ Երրորդը Թիմ Բյորտոնի «Մարսը գրոհում է» ֆանտաստիկ կատակերգությունն է, որ պատմում է մարսեցիների՝ Երկիրը գրավելու փորձի մասին։ Այստեղ Նատալին կատարել է Թեֆի Դեյլի՝ ԱՄՆ-ի նախագահի դստեր դերը. Ենթադրվում էր, որ Նատալին կստանա «Ռոմեո + Ջուլիետա» ֆիլմի գլխավոր դերը, բայց ռեժիսոր Բազ Լուրմանը որոշեց, որ նա շատ փոքր է և դերը տվեց Քլեր Դեյնսին։

Նատալին գլխավոր դերը ստացավ «Աննա Ֆրանկի օրագիրը» (1997) բրոդվեյյան բեմադրության մեջ, որը հիմնված է իրականում գոյություն ունեցած հրեա աղջկա օրագրի վրա, որ նա վարել է Նիդերլանդների` գերմանական շրջափակման տարիներին։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1989 – ...  Սիմփսոնները  The Simpsons  Դարսի (հնչյունավորում)  Մուլտֆիլմ, սերիալ  Մարի Կերկլենդ և այլք  1994  Լեոն  Léon  Մաթիլդա  Քրեական, Դրամա, Թրիլեր  Լյուկ Բեսոն  Ժան Ռենո, Գարի Օլդմեն 1994  Զարգացում  Developing  Նինա  Կարճամետրաժ, Դրամա  Մարիա Կոն  1995  Տապ  Heat  Լոուրեն Գյուստաֆսոն  Մարտական, Թրիլեր, Քրեական  Մայքլ Ման  Ռոբերտ Դե Նիրո, Ալ Պաչինո, Վել Կիլմեր 1996  Գեղեցիկ աղջիկները  Beautiful Girls  Մարտի  Մելոդրամա, Կատակերգություն  Թեդ Դեմե  Ումա Թուրման 1996  Բոլորն ասում են, որ ես սիրում եմ քեզ  Everyone Says I Love You  Լորա Դենդրիջ  Մելոդրամա, Կատակերգություն  Վուդի Ալեն  Վուդի Ալեն, Դրյու Բերիմոր, Գոլդի Հոուն, Էդվարդ Նորթոն, Ջուլիա Ռոբերտս 1996  Մարսը գրոհում է  Mars Attacks!  Թաֆի Դեյլ  Ֆանտաստիկ, Մարտական, Կատակերգություն  Թիմ Բերթոն  Ջեք Նիկոլսոն, Փիրս Բրոսնան, Դենի Դե Վիտո, Սառա Ջեսիկա Փարկեր 1999  Աստղային պատերազմներ. Էպիզոդ I. Թաքնված սպառնալիք  Star Wars։ Episode I - The Phantom Menace  Պադմե Ամիդալա  Ֆանտաստիկ, Ֆենտեզի, Մարտական, Արկածային  Ջորջ Լուկաս  Էվան Մաքգրեգոր, Լիամ Նիսոն, Սեմյուել Ջեքսոն 1999  Որտեղ որ հարմար է, միայն ոչ այստեղ  Anywhere But Here  Էն Օգըսթ  Դրամա, Կատակերգություն  Ուեյն Վան  Սյուզան Սարանդոն 2000  Այնտեղ՝ ուր սիրտն է  Where the Heart Is  Նովալի Նեյշոն  Մելոդրամա, Կատակերգություն  Մեթ Ուիլյամս  Էշլի Ջադ 2002  Աստղային պատերազմներ. Էպիզոդ II. Կլոնների հարձակումը  Star Wars։ Episode II - Attack of the Clones  սենատոր Պադմե Ամիդալա  Ֆանտաստիկ, Ֆենտեզի, Մարտական, Արկածային  Ջորջ Լուկաս  Էվան Մաքգրեգոր, Սեմյուել Ջեքսոն, Հեյդեն Քրիստենսեն 2003  Ցուրտ լեռը  Cold Mountain  Սառա  Դրամա, Մելոդրամա  Էնթոնի Մինգելա  Նիկոլ Կիդման, Ջուդ Լոու, Ռենե Զելվեգեր 2003  Այգիների երկիրը  Garden State  Սեմ  Մելոդրամա, Կատակերգություն  Զաք Բրաֆ  2004  Ճշմարտություն  True  Ֆրանսին  Կարճամետրաժ, Մելոդրամա  Թոմ Տիկվեր  2004  Մտերմություն  Closer  Էլիս  Դրամա, Մելոդրամա  Մայք Նիքոլս  Ջուլիա Ռոբերտս, Ջուդ Լոու 2005  Աստղային պատերազմներ. Էպիզոդ III. Սիթհերի վրեժը  Star Wars։ Episode III - Revenge of the Sith  Պադմե Ամիդալա  Ֆանտաստիկ, Ֆենտեզի, Մարտական, Արկածային  Ջորջ Լուկաս  Էվան Մաքգրեգոր, Սեմյուել Ջեքսոն, Հեյդեն Քրիստենսեն 2005  Ազատ գոտի  Free Zone  Ռեբեկա  Դրամա, Կատակերգություն  Ամոս Գիտայ  2005  Դոմինո  Domino One  Դոմինիկ Բելամի  Դետեկտիվ  Նիկ Լոուվել  2006  «V» նշանակում է վենդետա  V for Vendetta  Էվեյ  Մարտական, Դրամա  Ջեյմ Մակտիգ  2006  Հայոց ցեղասպանություն  Armenian Genocide  Ավրորա Մարդիգանյան, (հնչյունավորում)  Փաստագրական  Էնդրյու Դոլդբերգ  2006  Փարիզ, ես սիրում եմ քեզ  Paris, je t'aime  Ֆրանսին (էպիզոդիկ)  Մելոդրամա, Կատակերգություն  Օլիվյե Ասայաս, Ժերար Դեպարդիե, և այլք  Ժերար Դեպարդիե, Օլգա Կուրլյենկո, Էլայջա Վուդ, Սթիվ Բուշեմի, Ժուլիետ Բինոշ, Ուիլյամ Դեֆո, Նիկ Նոլթի, Ֆանի Արդան 2006  Գոյայի ուրվականները  Goya's Ghosts  Ինես / Ալիսիա  Դրամա, Ռազմական, Կենսագրական  Միլոշ Ֆորման  2007  Իմ հապալասե գիշերներ  My Blueberry Nights  Լեսլի  Դրամա, Մելոդրամա  Վոնգ Կար-Վայ  Ջուդ Լոու, Ռեյչել Ուայզ 2007  «Շևալյե» հոթելը  Hotel Chevalier  Ջեքի ընկերուհին  Կարճամետրաժ, Դրամա  Ուես Անդերսոն  2007  Գնացք դեպի Դարջիլինգ. Հուսահատ ճանապարհորդները  The Darjeeling Limited  Ջեքի նախկին ընկերուհին  Դրամա, Կատակերգություն  Ուես Անդերսոն  Էդրիան Բրոուդի, Օուեն Ուիլսոն 2007  Հրաշքների կրպակը  Mr. Magorium's Wonder Emporium  Մոլի Մահոնի  Ֆենտեզի, Կատակերգություն, Ընտանեկան  Զաք Հելմ  Դասթին Հոֆման, Ջեյսոն Բեյթման 2008  Եվս մեկը Բոլեյն տոհմից  The Other Boleyn Girl  Էն Բոլեյն  Մելոդրամա, Կենսագրական, Պատմական  Ջասթին Չադվիկ  Ֆենտեզի, Էրիկ Բանա 2008  Նյու Յորք, ես քեզ սիրում եմ  New York, I Love You  Ռիֆիկա (էպիզոդիկ)  Մելոդրամա  Նատալի Փորտման, Ֆատիխ Ակին, Բրետ Ռետներ և ուրիշներ  Օրլանդո Բլում, Բրեդլի Կուպեր, Էնդի Գարսիա, Հեյդեն Քրիստենսեն, Շայա Լաբաֆ, Մեգի Քյու 2009  Սեր և ուրիշ հանգամանքներ  Love and Other Impossible Pursuits  Էմիլիա Գրինլիֆ  Դրամա, Մելոդրամա  Դոն Ռուս  2009  Եղբայրներ  Brothers  Գրեյս Քահիլ  Թրիլեր, Մելոդրամա  Ջիմ Շերիդան  Տոբի Մագուայր, Ջեյք Ջիլլենհոլ 2009  Ագահություն՝ նոր բույր Ֆրանչեսկո Վեզոլիից  GREED, a New Fragrance by Francesco Vezzoli   Կարճամետրաժ  Ռոման Պոլանսկի  2010  Հեշեր  Hesher  Նիկոլ  Դրամա  Սպենսեր Սասեր  2010  Սև կարապ  Black Swan  Նինա Սայերս / Կարապների թագուհի  Դրամա  Դարեն Արոնովսկի  Վենսան Կասել, Վայնոնա Ռայդեր 2010  Ավելին, քան սեքս  No Strings Attached  Էմմա Քուրտզման  Մելոդրամա, Կատակերգություն  Այվեն Ռայթման  Էշթոն Քաթչեր 2010  Թեդ Դեմիին որոնելիս  In Search of Ted Demme   Փաստագրական   Ջերի Բրուկհայմեր, Սթիվ Բուշեմի, Ջերարդ Բաթլեր 2011  Ձերդ պայծառափայլություն  Your Highness  Իզաբել  Ֆենտեզի, Կատակերգություն, Արկածային  Դևիդ Գորդոն Գրին  2011  Տոր  Thor  Ջեյն Ֆոսթեր  Ֆենտեզի, Արկածային  Քենեթ Բրենա, Ջոս Ուիդոն  Քրիս Հեմսվորդ, Էնթոնի Հոփքինս 2012  Իմ Վալենտինը  My Valentine   Կարճամետրաժ  Փոլ Մաքքարթնի  Ջոնի Դեփ 2013  Օրենքից դուրս  Untitled Terrence Malick Project   Դրամա, Երաժշտական  Թերենս Մալիկ  2013  Գավաթների ասպետը  Knight of Cups   Դրամա  Թերենս Մալիկ  Քրիստիան Բեյլ, Քեյթ Բլանշետ 2013  Տոր. Խավարի թագավորություն  Thor։ The Dark World  Ջեյն Ֆոսթեր  Ֆենտեզի, Արկածային  Ալան Թեյլոր, Ջոս Ուիդոն  Քրիս Հեմսվորդ, Էնթոնի Հոփքինս 2014  Գազանների այգում  In the Garden of Beasts  (ասեկոսեներ)  Դրամա  Միխայիլ Խազանաչիվուս  2014  Ջեյնն անցել է զենքին  Jane Got a Gun  Ջեյն  Մարտական, Վեստեռն  Լին Ռեմսի 

 Պրոդյուսեր 
Թիվ  Ֆիլմի անուն  Բնօրինակի անվանումը 2009  Սեր և ուրիշ հանգամանքներ  Love and Other Impossible Pursuits  2010  Հեշեր  Hesher  2010  Ավելին, քան սեքս  No Strings Attached  2012  Մտատանջություն  Scruples  2013  Հպարտությունը, նախազգուշացումը և զոմբին  Pride and Prejudice and Zombies  2014  Ջեյնն անցել է զենքին  Jane Got a Gun 

 Սցենարիստ և Ռեժիսոր 
Թիվ  Ֆիլմի անուն  Բնօրինակի անվանումը 2008  Եվա  Eve  2008  Նյու Յորք, ես քեզ սիրում եմ  New York, I Love You 

 Ծանոթագրություններ 

Կատեգորիա:20-րդ դարի ամերիկացի հրեաներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:Գինեսի գրքի ռեկորդակիրներ
Կատեգորիա:Երուսաղեմի հրեական համալսարանի շրջանավարտներ
Կատեգորիա:Թատրոնի ամերիկացի դերասանուհիներ
Կատեգորիա:Իսրայելցի դերասանուհիներ
Կատեգորիա:Իսրայելցի ֆեմինիստներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հարվարդի համալսարանի շրջանավարտներ
Կատեգորիա:Հոլիվուդյան դերասաններ
Կատեգորիա:Հրեա ֆեմինիստներ
Կատեգորիա:Ամերիկացի դերասանուհիներ
Կատեգորիա:Ամերիկացի կին ռեժիսորներ
Կատեգորիա:Ամերիկացի հոգեբաններ
Կատեգորիա:Հրեա մոդելներ
Կատեգորիա:Բեմական կեղծանուններ